— Самае істотнае змяненне — ад лесаводаў патрабуецца стварыць рэпрэзентацыйныя ўчасткі, на якіх сканцэнтравана найбольш характэрная альбо рэліктавая драўнінная расліннасць. На іх забаронена вядзенне гаспадарчай дзейнасці, і, наогул, прысутнасць чалавека абмежавана вядзеннем навуковых назіранняў. Справа ў тым, што Асіповіцкі лясгас, праходзячы сертыфікацыю па міжнародным стандарце лесакарыстання ФСІ, стварыў такія ўчасткі на ўласную рызыку раней, і іх узаконьванне аўтаматычна вырашае мноства далікатных арганізацыйных пытанняў.